
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2937 

20 Νοεμβρίου 2013 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Συγκρότηση Ειδικής Επιτροπής Αξιολόγησης στο Πα¬ 
νεπιστήμιο Μακεδονίας Οικονομικών και Κοινωνι¬ 
κών Επιστημών. 1 

Τροποποίηση της απόφασης με αρ. πρωτ. 12123/ 
25.02.2013 (Β' 499) «Εξουσιοδότηση υπογραφής “Με 
εντολή Υπουργού” του Υπουργού και “Με εντολή 
Αναπληρωτή Υπουργού’ του Αναπληρωτή Υπουρ¬ 
γού Περιβάλλοντος Ενέργειας και Κλιματικής Αλλα¬ 
γής στους Γενικούς και Ειδικούς Γραμματείς καθώς 
και στους Προϊσταμένους των Γ ενικών Διευθύνσε¬ 
ων, Διευθύνσεων, Τ μημάτων, Αυτοτελών Γ ραφείων 
και Ειδικών Υπηρεσιών του Υπουργείου Περιβάλλο¬ 


ντος, Ενέργειας και Κλιματικής Αλλαγής.». 2 

Ανάθεση καθηκόντων Ληξιάρχου στη Δημοτική Ενό¬ 
τητα Τζουμέρκων του Δήμου Βορείων Τζουμέρ¬ 
κων Νομού Ιωαννίνων». 3 

Λειτουργία εμπορικών καταστημάτων τις Κυριακές... 4 


ΑΠΟΦΑΣΕΙ Σ 

Αριθμ. 172568/Β2 (1) 

Συγκρότηση Ειδικής Επιτροπής Αξιολόγησης στο Πα¬ 
νεπιστήμιο Μακεδονίας Οικονομικών και Κοινωνικών 
Επιστημών. 

Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 54 του Ν. 1943/1991 (ΦΕΚ 
50/τ.Α7ΐ1·4.1991) «Εκσυγχρονισμός της οργάνωσης και 
λειτουργίας της δημόσιας διοίκησης, αναβάθμιση του 
προσωπικού της και άλλες συναφείς διατάξεις». 

2. Τ ις διατάξεις των άρθρων 81 και 169 παρ. 13 του 
Ν. 3528/2007 (ΦΕΚ 26/τ.Α709.02.2007) «Κύρωση του 
Κώδικα Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ.». 

3. Τις διατάξεις του Π.Δ. 318/1992 (ΦΕΚ 161/τ.Α7 
25.09.1992) «Αξιολόγηση των ουσιαστικών προσόντων 


του προσωπικού των δημοσίων υπηρεσιών -πλην των 
εκπαιδευτικών λειτουργών πρωτοβάθμιας και δευτερο¬ 
βάθμιας εκπαίδευσης- και των ΝΠΔΔ». 

4. Την υπ’ αριθμ. ΔΙΔΑΔ/Φ.32.5./344/οικ.9048/02.04.2009 
εγκύκλιο του Υπουργείου Εσωτερικών «Σύνταξη εκθέ¬ 
σεων αξιολόγησης - Μοριοδότηση υποψηφίων προϊστα¬ 
μένων Γ ενικής Διεύθυνσης». 

5. Το υπ’ αριθμ. 5878/27.08.2013 έγγραφο του Πανε¬ 
πιστημίου Μακεδονίας Οικονομικών και Κοινωνικών 
Επιστημών. 

6. Την υπ’ αριθμ. 2612/10.02.2012 Πρυτανική Πράξη Συ¬ 
γκρότησης Υπηρεσιακού Συμβουλίου Διοικητικού Προ¬ 
σωπικού όπως τροποποιήθηκε με την υπ’ αριθμ. 2967/ 
13.02.2013 Πρυτανική Πράξη του ως άνω ιδρύματος. 

7. Τις διατάξεις του Π.Δ. 310/1999 (ΦΕΚ 284/τ.Α7 
20.12.1999) «Οργανισμός Διοικητικών Υπηρεσιών του 
Πανεπιστημίου Μακεδονίας Οικονομικών και Κοινωνι¬ 
κών Επιστημών». 

8. Το υπ’ αριθμ. 211/24.09.2013 έγγραφο του Πανεπι¬ 
στημίου Μακεδονίας Οικονομικών και Κοινωνικών Επι¬ 
στημών, σύμφωνα με το οποίο ανώτερος διοικητικά 
υπάλληλος στο Πανεπιστήμιο Μακεδονίας Οικονομικών 
και Κοινωνικών Επιστημών είναι ο Προϊστάμενος Γραμ- 
ματείας και την υπ’ αριθμ. 1630/12.12.2011 Πρυτανική Πρά¬ 
ξη ανάθεσης καθηκόντων Προϊσταμένου Γραμματείας. 

9. Το γεγονός ότι, σύμφωνα με τον Οργανισμό Διοι¬ 
κητικών Υπηρεσιών του Πανεπιστημίου Μακεδονίας 
Οικονομικών και Κοινωνικών Επιστημών, δεν υφίσταται 
Γ ενική Διεύθυνση στο ως άνω ίδρυμα και ότι ο ανώτερος 
διοικητικά υπάλληλος, ο Προϊστάμενος Γραμματείας, 
τελεί και Πρόεδρος του Υπηρεσιακού Συμβουλίου Διοι¬ 
κητικού Προσωπικού. 

10. Το γεγονός ότι από την εφαρμογή της παρούσας 
απόφασης δεν προκαλείται δαπάνη, αποφασίζουμε: 

Συγκροτούμε στο Πανεπιστήμιο Μακεδονίας Οικονο¬ 
μικών και Κοινωνικών Επιστημών Ειδική Επιτροπή Αξιο¬ 
λόγησης, σύμφωνα με τις διατάξεις του άρθρου 54 του 
Ν. 1943/1991, ως ακολούθως: 

1. Τον Πρόεδρο και τα μέλη του Υπηρεσιακού Συμ¬ 
βουλίου Διοικητικού Προσωπικού, με τους νόμιμους 
αναπληρωτές τους, ως μέλη. 

2. Τον Προϊστάμενο της Γραμματείας ως Πρόεδρο 
της Επιτροπής. 

3. Εισηγητής της Επιτροπής ορίζεται ο εισηγητής του 
Υπηρεσιακού Συμβουλίου Διοικητικού Προσωπικού, με 
το νόμιμο αναπληρωτή του. 

4. Γραμματέας της Επιτροπής ορίζεται ο γραμματέας 
του Υπηρεσιακού Συμβουλίου Διοικητικού Προσωπικού, 
με το νόμιμο αναπληρωτή του. 

5. Τα αιρετά μέλη του Υπηρεσιακού Συμβουλίου Διοι¬ 
κητικού Προσωπικού μεταβάλλονται ανάλογα με τη σχέ¬ 
ση εργασίας των αξιολογούμενων υπαλλήλων (μόνιμοι 
υπάλληλοι ή υπάλληλοι με σχέση εργασίας ιδιωτικού 
δικαίου αορίστου χρόνου). 

6. Η θητεία έκαστου των μελών της Ειδικής Επιτρο¬ 
πής Αξιολόγησης λήγει με την λήξη της θητείας του 
ως μέλους του Υπηρεσιακού Συμβουλίου Διοικητικού 
Προσωπικού. 

7. Έργο της Ειδικής Επιτροπής Αξιολόγησης είναι η 
εξέταση των εκθέσεων αξιολόγησης που περιέχουν ει¬ 
δική αιτιολογία για βαθμολογία κριτηρίων αξιολόγησης 
με βαθμό 9 ή 10, κατά τη διάταξη της παραγράφου 8 του 
άρθρου 8 του Π.Δ. 318/1992 καθώς και η κρίση σχετικά 
με το αν η παρατιθέμενη αιτιολογία τεκμηριώνεται σε 
συγκεκριμένα πραγματικά στοιχεία ή γεγονότα και σε 
καταφατική περίπτωση, κατά πόσον τα περιγραφόμενα 
στοιχεία ή πραγματικά περιστατικά δικαιολογούν την 
τεθείσα βαθμολογία, κατά τη διάταξη της παραγράφου 
9 του άρθρου 8 του Π.Δ. 318/1992. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 13 Νοεμβρίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. οικ. 62309 (2) 

Τροποποίηση της απόφασης με αρ. πρωτ. 12123/25.02.2013 
(Β' 499) «Εξουσιοδότηση υπογραφής “Με εντολή 
Υπουργού” του Υπουργού και “Με εντολή Αναπλη¬ 
ρωτή Υπουργού” του Αναπληρωτή Υπουργού Περι¬ 
βάλλοντος Ενέργειας και Κλιματικής Αλλαγής στους 
Γ ενικούς και Ειδικούς Γ ραμματείς καθώς και στους 
Προϊσταμένους των Γενικών Διευθύνσεων, Διευ¬ 
θύνσεων, Τμημάτων, Αυτοτελών Γραφείων και Ει¬ 
δικών Υπηρεσιών του Υπουργείου Περιβάλλοντος, 
Ενέργειας και Κλιματικής Αλλαγής.». 

Ο ΥΠΟΥΡΓΟΣ 

ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις: 

α) των άρθρων 41, 50, 51, 52, 53, 54 και 90 του κώ¬ 
δικα νομοθεσίας για την Κυβέρνηση και Κυβερνητικά 
Όργανα, ο οποίος κυρώθηκε με το άρθρο πρώτο του 
Π.Δ. 63/2005 «Κωδικοποίηση της νομοθεσίας για την 
Κυβέρνηση και τα Κυβερνητικά Όργανα» (Α' 98), 

β) του Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 141), 

γ) του Π.Δ. 119/2013 «Διορισμός Αντιπροέδρου της 
Κυβέρνησης Υπουργών, Αναπληρωτών Υπουργών και 
Υφυπουργών» (Α' 153), 


δ) του Π.Δ. 24/2010 «Ανακαθορισμός των αρμοδιοτήτων 
των Υπουργείων και τροποποιήσεις του Π.Δ. 189/2009» 
(Α' 56), 

ε) του Π.Δ. 189/2009 «Καθορισμός και ανακατανομή 
των αρμοδιοτήτων των Υπουργείων» (Α' 221), 
στ) του Π.Δ. 28/1993 «Καθορισμός αρμοδιοτήτων που 
διατηρούνται από τον Υπουργό και τις περιφερειακές 
υπηρεσίες διανομαρχιακού επιπέδου του Υπουργείου 
Περιβάλλοντος, Χωροταξίας και ΔημοσίωνΈργων» (Α' 9), 
ζ) του Π.Δ. 51/1988 «Οργανισμός Υπουργείου Περιβάλ¬ 
λοντος Χωροταξίας και ΔημοσίωνΈργων» (Α' 19), όπως 
τροποποιήθηκε και ισχύει, 

η) την με αριθμό Υ46/6.7.2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Σταύρου Καλαφάτη» (ΦΕΚ Β'2101) όπως τρο¬ 
ποποιήθηκε με τις αποφάσεις Υ157/09.08.2012 (Β' 2312) 
και Υ331/11.07.2013 (Β' 1717), 
θ) την με αριθμό 2876/7.10.2009 απόφαση του Πρωθυ¬ 
πουργού «Αλλαγή τίτλου Υπουργείων» (Β' 2234), 
ι) την με αριθμό Δ17γ/07/ΦΝ439.4/04.03.2007 απόφα¬ 
ση του Υπουργού ΠΕ.ΧΩ.Δ.Ε. «Αποφαινόμενα και γνω- 
μοδοτούντα όργανα του Υπουργείου Περιβάλλοντος, 
Χωροταξίας και ΔημοσίωνΈργων και των εποπτευό¬ 
μενων νομικών προσώπων, κατά την ανάθεση και εκτέ¬ 
λεση συμβάσεων μελετών και συναφών υπηρεσιών του 
Ν. 3316/2005» (ΦΕΚ Β' 447). 

2. Την ανάγκη διασφάλισης της εύρυθμης και απο¬ 
δοτικής λειτουργίας των υπηρεσιών του Υπουργείου 
Περιβάλλοντος, Ενέργειας και Κλιματικής Αλλαγής. 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Τροποποιούμε την απόφασή μας με αρ. πρωτ. 12123/ 
25.02.2013 (Β' 499) όπως παρακάτω: 

Άρθρο 1 

1. Η παράγραφος 6 του άρθρου 1 τροποποιείται ως εξής: 
«Μετακίνηση εκτός έδρας, σε αποστολές στο εξω¬ 
τερικό των υπαλλήλων του Υ.ΠΕ.Κ.Α., καθώς και των 
υπαλλήλων των εποπτευόμενων από τον Υπουργό φο¬ 
ρέων, πλην της Γ ενικής Γ ραμματείας Ενέργειας και των 
Ειδικών Γραμματειών, καθώς και τις μετακινήσεις εκτός 
έδρας στο εξωτερικό ή στο εσωτερικό των ειδικών επι¬ 
στημονικών συμβούλων επί των θεμάτων που εμπίπτουν 
στο αντικείμενο αρμοδιοτήτων της Γ ενικής Διεύθυνσης 
Περιβάλλοντος». 

2. Στο άρθρο 1 μετά την παράγραφο 31 προστίθεται 
παράγραφος 32 ως εξής: 

«32. Έγκριση ειδικών περιβαλλοντικών μελετών σύμ¬ 
φωνα με τις διατάξεις του άρθρου 21 του Ν. 1650/1986 
(ΦΕΚ Α' 160), όπως ισχύει.» 

3. Στο άρθρο 1 μετά την παράγραφο 32 προστίθενται 
παράγραφοι 33 και 34 ως εξής: 

«33. Σύμφωνη γνώμη για την παραχώρηση απλής 
χρήσης αιγιαλού και παραλίας σύμφωνα με τα όσα 
προβλέπονται στην υπ’ αριθμ. Δ10β1053970/1672 
ΕΞ2013/29.03.2013 κοινή απόφαση των Υπουργών Οικο¬ 
νομικών και Εσωτερικών. 

34. Εποπτεία των φορέων διαχείρισης προστατευόμε- 
νων περιοχών, που έχουν συσταθεί με βάση το άρθρο 15 
ν. 2742/1999 (ΦΕΚ Α' 207), των Μητροπολιτικών Πάρκων 

Αττικής και του Πάρκου Τατοίου, συμπεριλαμβανομέ- 
νης της συγκρότησης των διοικητικών συμβουλίων των 
ανωτέρω φορέων». 

4. Απαλείφονται οι παράγραφοι 6 έως 8 του άρθρου 
10. Η επόμενη παράγραφος 9 επαναριθμείται ως 6. 

Αρθρο 2 

Προστίθεται «Άρθρο 2» με τίτλο «Γενικός Γραμμα¬ 
τέας Χωροταξίας και Αστικού Περιβάλλοντος» όπως 
παρακάτω. Τα λοιπά άρθρα 2 έως 19 επαναριθμούνται 
από 3 έως 20. 

«Αρθρο 2 

Γενικός Γραμματέας Χωροταξίας 
και Αστικού Περιβάλλοντος 

Στο Γ ενικό Γ ραμματέα Χωροταξίας και Αστικού Πε¬ 
ριβάλλοντος παρέχεται η εξουσιοδότηση υπογραφής 
"Με εντολή Υπουργού”, αποφάσεων που αφορούν σε: 

1. Καθορισμό ημερομηνίας για την υποβολή εκπρόθε¬ 
σμων δηλώσεων στην περιοχή που κτηματογραφείται, 
καθώς και παράταση της προθεσμίας αυτής, σύμφωνα 
με το αρ. 2 παρ. 8 περ. β. εδ. γ'και δ' του ν. 2308/1995, 
όπως ισχύει. 

2. Ορισμό ημερομηνίας μετά την οποία δεν επιτρέπε¬ 
ται η κατάθεση αίτησης διόρθωσης πρόδηλου σφάλ¬ 
ματος, σύμφωνα με το αρ. 6 παρ. 5 του ν. 2308/1995, 
όπως ισχύει. 

3. Διαπίστωση της περαίωσης της διαδικασίας 
κτηματογράφησης, σύμφωνα με το αρ. 11 παρ. 1 του 
ν. 2308/1995, όπως ισχύει. 

4. Ορισμό ημερομηνίας έναρξης ισχύος του κτημα¬ 
τολογίου για καθεμιά από τις κτηματογραφούμενες 
περιοχές, σύμφωνα με το αρ. 1 παρ. 3 του ν. 2664/1998, 
όπως ισχύει.» 

Αρθρο 3 

1. Στο άρθρο 3, μετά την παράγραφο Β. προστίθεται 
παράγραφος η οποία αριθμείται ως παράγραφος Γ. 
ως εξής: 

«Γ. Στον Προϊστάμενο της Διεύθυνσης Περιβαλλοντι¬ 
κού Σχεδιασμού πέραν των παραπάνω, παρέχεται η 
εξουσιοδότηση υπογραφής «Με εντολή Υπουργού» απο¬ 
φάσεων, εγγράφων και λοιπών διοικητικών πράξεων που 
αφορούν σε διενέργεια ελέγχων τήρησης περιβαλλοντι¬ 
κών όρων σύμφωνα με τα οριζόμενα στην παράγραφο 
2 του άρθρου 6 του ν. 1650/86 (ΦΕΚ Α' 160).» 

2. Οι επόμενες παράγραφοι Γ, Δ, Ε, ΣΤ, Ζ, Η και Θ 
επαναριθμούνται ως Δ, Ε, ΣΤ, Ζ, Η, Θ και I. 

3. Απαλείφεται η παράγραφος Β. του άρθρου 16. 
Οι επόμενες παράγραφοι Γ. και Δ. επαναριθμούνται σε 
Β. και Γ. 

Αρθρο 4 

1. Στο άρθρο 6 προστίθεται παράγραφος 29 ως εξής: 

«29. Συντονισμό της δραστηριότητας της Ειδικής Υπη¬ 
ρεσίας Συντονισμού και Εφαρμογής Δράσεων στους 
τομείς της Ενέργειας, του Φυσικού Πλούτου και της 
Κλιματικής Αλλαγής (ΕΝ/ΚΑ) και ειδικότερα: 

(α) Αποφάσεις, έγγραφα και λοιπές διοικητικές πρά¬ 
ξεις που αναφέρονται σε διοικητικά και οργανωτικά 
θέματα της ΕΥΣΕΔ ΕΝ/ΚΑ και ιδίως: (ί) οδηγίες προς την 
ΕΥΣΕΔ ΕΝ/ΚΑ για το συντονισμό των δραστηριοτήτων 
της, (μ) δημόσιες προσκλήσεις για υποβολή εκδήλωσης 


ενδιαφέροντος για απόσπαση ή μετακίνηση προσωπικού 
στην ΕΥΣΕΔ ΕΝ/ΚΑ, σύμφωνα με το άρθρο 18 παρ. 1 (α) 
του Ν. 3614/2007, (ίϋ) αιτήματα προς τις αρμόδιες υπη¬ 
ρεσίες για απόσπαση ή μετακίνηση προσωπικού στην 
ΕΥΣΕΔ ΕΝ/ ΚΑ, για παράταση απόσπασης ή μετακίνησής 
του στην ΕΥΣΕΔ ΕΝ/ΚΑ, καθώς και άρση απόσπασης ή 
μετακίνησής του από την ΕΥΣΕΔ ΕΝ/ΚΑ, (ίν) θεώρηση 
των ημερολογίων κίνησης, οδοιπορικών εξόδων, δαπα¬ 
νών διανυκτέρευσης και ημερήσιας αποζημίωσης στο 
εσωτερικό και στο εξωτερικό του Προϊσταμένου της ΕΥ¬ 
ΣΕΔ ΕΝ/ΚΑ, (ν) έγγραφα για έγκριση και αποστολή της 
Ειδικής Κατάστασης Δικαιούχων Ειδικού Επιδόματος, 
(νί) έγγραφα προς τα Όργανα της Ευρωπαϊκής'Ενωσης, 
τους διεθνείς οργανισμούς, τις πρεσβείες ξένων χωρών 
στην Ελλάδα, Υπουργεία και φορείς, με τις θέσεις και 
τις απόψεις της ΕΥΣΕΔ ΕΝ/ΚΑ, (νϋ) απαντήσεις στις αι¬ 
τήσεις θεραπείας ή επανεξέτασης θεμάτων πολιτών ή 
νομικών προσώπων ή υπαλλήλων κατά ενεργειών ή πα¬ 
ραλείψεων της ΕΥΣΕΔ ΕΝ/ΚΑ, (νϋί) ορισμό διαχειριστών 
των δαπανών για την εκτέλεση των ενεργειών Τεχνικής 
Υποστήριξης Εφαρμογής σύμφωνα με το Π.Δ. 4/2002, 
όπως κάθε φορά ισχύει, (ίχ) ορισμό των Επιθεωρητών 
για τις Εσωτερικές Επιθεωρήσεις του Συστήματος Δια¬ 
χειριστικής Επάρκειας, (χ) έγκριση του ετήσιου προ¬ 
γράμματος Εσωτερικών Επιθεωρήσεων σε σχέση με 
το Σύστημα Διαχειριστικής Επάρκειας, (χί) έγκριση των 
Εκθέσεων των Εσωτερικών Επιθεωρήσεων σε σχέση με 
το Σύστημα Διαχειριστικής Επάρκειας, (χϋ) έγγραφα για 
προτάσεις προγραμματισμού χρηματοδότησης πράξεων 
και κατανομής πιστώσεων των λογαριασμών των πράξε¬ 
ων που υλοποιεί η ΕΥΣΕΔ ΕΝ/ΚΑ για οποιοδήποτε ποσό. 

(β) Αποφάσεις έγγραφα και λοιπές διοικητικές πράξεις 
που αφορούν σε όλα τα θέματα άσκησης αρμοδιοτήτων 
της ΕΥΣΕΔ ΕΝ/ΚΑ ως δικαιούχου ή Ενδιάμεσου Φορέα 
Διαχείρισης (ΕΦΔ) συγχρηματοδοτούμενων έργων στο 
πλαίσιο των Επιχειρησιακών Προγραμμάτων του ΕΣΠΑ, 
στους τομείς αρμοδιότητάς της. 

Από τη μεταβίβαση εξαιρούνται οι προκηρύξεις ή κάθε 
είδους προσκλήσεις υποβολής προτάσεων, οι αποφάσεις 
ορισμού επιτροπών διενέργειας διαγωνισμών, ενστάσε¬ 
ων και παρακολούθησης και παραλαβής, οι αποφάσεις 
αξιολόγησης και υπαγωγής, οι αποφάσεις κατακύρωσης 
ή ανάθεσης ή οποιουδήποτε άλλου είδους εκχώρησης 
δικαιωμάτων, η υπογραφή των αντίστοιχων συμβάσεων, 
καθώς και οι αντίστοιχες αποφάσεις και εντολές για την 
πληρωμή δαπανών σε βάρος του Προγράμματος Δη¬ 
μοσίων Επενδύσεων κατά την εκτέλεση των ενεργειών 
αυτών που αφορούν πράξεις των Επιχειρησιακών Προ¬ 
γραμμάτων του ΕΣΠΑ ή άλλων Ευρωπαϊκών Προγραμ¬ 
μάτων, με δικαιούχο ή Ενδιάμεσο Φορέα Διαχείρισης 
(ΕΦΔ) την ΕΥΣΕΔ ΕΝ/ΚΑ, με προϋπολογιζόμενη άξια 
άνω των πέντε εκατομμύριων ευρώ (5,000,000) Ευρώ, μη 
συμπεριλαμβανομένου του ΦΠΑ, με την επιφύλαξη των 
οριζόμενων στην παρ. Ζ του άρθρου 8 που άφορα στη 
μεταβίβαση του δικαιώματος υπογραφής «Με εντολή 
Υπουργού» στον Προϊστάμενο της Ειδικής Υπηρεσίας 
Συντονισμού και Εφαρμογής δράσεων στους τομείς της 
Ενέργειας, του Φυσικού Πλούτου και της Κλιματικής 
Αλλαγής.» 

Αρθρο 5 

Στο άρθρο 8 προστίθεται παράγραφος (Ζ), ως εξής: 

«(Ζ) Στον Προϊστάμενο της Ειδικής Υπηρεσίας Συ- 

ντονισμού και Εφαρμογής δράσεων στους τομείς της 
Ενέργειας, του Φυσικού Πλούτου και της Κλιματικής 
Αλλαγής (ΕΥΣΕΔ ΕΝ/ΚΑ) παρέχεται η εξουσιοδότηση 
υπογραφής «Με εντολή Υπουργού» αποφάσεων, εγγρά¬ 
φων και λοιπών διοικητικών πράξεων που αφορούν στα 
κατωτέρω θέματα: 

1. Τον εσωτερικό προγραμματισμό και συντονισμό των 
δραστηριοτήτων των υπηρεσιακών μονάδων που υπάγο¬ 
νται στην ΕΥΣΕΔ ΕΝ/ΚΑ επί θεμάτων προσωπικού (διοι¬ 
κητικά, οικονομικά, εκπαίδευσης, οργάνωσης), καθώς και 
στην εφαρμογή και εξειδίκευση, όπου απαιτείται, των 
απαραιτήτων εργαλείων, προτύπων και προδιαγραφών 
για τη σωστή λειτουργία της ΕΥΣΕΔ ΕΝ/ΚΑ. 

2. Την εξασφάλιση της συνεργασίας, και του συντονι¬ 
σμού με τις αρμόδιες Υπηρεσίες και τους εποπτευόμε¬ 
νους φορείς του Υπουργείου Περιβάλλοντος, Ενέργειας 
και Κλιματικής Αλλαγής με άλλα Υπουργεία και λοιπούς 
φορείς, υπηρεσίες και επιτροπές σε θέματα αρμοδιότη¬ 
τας της ΕΥΣΕΔ ΕΝ/ΚΑ στους τομείς της Ενέργειας, του 
Φυσικού Πλούτου και της Κλιματικής Αλλαγής και στην 
παρακολούθηση της προόδου σχετικών Επιχειρησιακών 
Προγραμμάτων. 

3. Τη συνεργασία με την Ευρωπαϊκή Επιτροπή και 
την ανταλλαγή πληροφοριών στο πλαίσιο των αρμο¬ 
διοτήτων της ΕΥΣΕΔ ΕΝ/ΚΑ και ιδίως σε σχέση με 
το σχεδίασμά, τις προδιαγραφές των έργων και την 
παρακολούθηση της προόδου των Επιχειρησιακών 
Προγραμμάτων. 

4. Τον ορισμό των υπεύθυνων έργων και υποέργων 
που εκτελούνται με δικαιούχο ή φορέα υλοποίησης την 
ΕΥΣΕΔ ΕΝ/ΚΑ. 

5. Τη σύσταση και συγκρότηση μη αμειβόμενων Επι¬ 
τροπών ή Ομάδων Έργου ή Εργασίας με υπαλλήλους 
της ΕΥΣΕΔ ΕΝ/ΚΑ για την αντιμετώπιση θεμάτων αρμο¬ 
διότητας της ΕΥΣΕΔ ΕΝ/ΚΑ, ιδίως κατά το σχεδίασμά 
και υλοποίηση συγκεκριμένων έργων / δράσεων. 

6. Τον ορισμό υπεύθυνου του Συστήματος Διαχειρι¬ 
στικής Επάρκειας. 

7. Την αξιολόγηση των Προϊσταμένων των Μονάδων 
της ΕΥΣΕΔ ΕΝ/ΚΑ και των υπαλλήλων της κάθε Μο¬ 
νάδας, μετά από εισήγηση του Προϊσταμένου της Μο¬ 
νάδας. 

8. Την τοποθέτηση ή μετακίνηση των υπαλλήλων στις 
Μονάδες της ΕΥΣΕΔ ΕΝ/ΚΑ. 

9. Τις άδειες του προσωπικού της ΕΥΣΕΔ ΕΝ/ΚΑ, συ¬ 
μπεριλαμβανομένων και των Προϊσταμένων των Μονά¬ 
δων, εκτός από τις εκπαιδευτικές άδειες και τις άδειες 
άνευ αποδοχών. 

10. Στην έγκριση των ενεργειών εκπαίδευσης και κα¬ 
τάρτισης του προσωπικού της ΕΥΣΕΔ ΕΝ/ΚΑ, συμπερι¬ 
λαμβανομένων των Προϊσταμένων Μονάδων. 

11. Στις αποφάσεις ορισμού προσωπικού της ΕΥΣΕΔ 
ΕΝ/ΚΑ για θεώρηση γνησίου υπογραφής, επικύρωση 
αντιγράφων κ.λπ. σύμφωνα με κείμενες διατάξεις. 

12. Στις αποφάσεις, εντολές έκδοσης και ανάληψης 
επιταγής προκαταβολής για την κάλυψη τρεχουσών 
δαπανών και στην υποβολή των σχετικών δικαιολογη- 
τικών σύμφωνα με το άρθρο 7 (παρ. 3) και το άρθρο 8 
του Π.Δ. 4/2002, όπως κάθε φορά ισχύει. 

13. Στην υποβολή στις αρμόδιες Διαχειριστικές Αρχές 
Επιχειρησιακών Προγραμμάτων των αιτήσεων χρηματο¬ 
δότησης (για την ένταξη πράξεων) και των κάθε είδους 
δελτίων στο πλαίσιο της άσκησης των αρμοδιοτήτων 


της ΕΥΣΕΔ ΕΝ/ΚΑ ως δικαιούχου δράσεων στους τομείς 
Ενέργειας, Φυσικού Πλούτου και Κλιματικής Αλλαγής, 
στο πλαίσιο των Επιχειρησιακών Προγραμμάτων του 
Εθνικού Στρατηγικού Πλαισίου Αναφοράς (Ε.Σ.Π.Α.), κατά 
την έννοια της παρ. 5 του άρθρου 1 του Ν. 3614/2007, πε- 
ριλαμβανομένων των Τεχνικών Δελτίων Προτεινόμενης 
Πράξης, των Δελτίων Δήλωσης Δαπανών, των Δελτίων 
Παρακολούθησης Προόδου Πράξης και των Εκθέσεων 
Ολοκλήρωσης Πράξης. 

14. Στην αποστολή στις αρμόδιες Διαχειριστικές Αρχές 
Επιχειρησιακών Προγραμμάτων των σχεδίων οδηγών 
εφαρμογής για τη διατύπωση σύμφωνης γνώμης βά¬ 
σει των διαδικασιών του Συστήματος Διαχείρισης και 
Ελέγχου (ΣΔΕ). 

15. Στη σύσταση και συγκρότηση οργάνων ελέγχου 
και τη διενέργεια ελέγχων και επιθεωρήσεων σε ωφε¬ 
λούμενους και αναδόχους στο πλαίσιο της άσκησης 
των αρμοδιοτήτων της ΕΥΣΕΔ ΕΝ/ΚΑ ως δικαιούχου 
δράσεων ή Ενδιάμεσου Φορέα Διαχείρισης, στους 
τομείς Ενέργειας, Φυσικού Πλούτου και Κλιματικής 
Αλλαγής, στο πλαίσιο των Επιχειρησιακών Προγραμ¬ 
μάτων του Εθνικού Στρατηγικού Πλαισίου Αναφοράς 
(Ε.Σ.Π.Α.). 

16. Στην εξασφάλιση της συνεργασίας και του συντονι¬ 
σμού των εργασιών με υπηρεσίες και φορείς στο πλαί¬ 
σιο της άσκησης των αρμοδιοτήτων της ΕΥΣΕΔ ΕΝ/ΚΑ. 

17. Στην παροχή ενημερωτικών στοιχείων και πληρο¬ 
φοριών σε ενδιαφερομένους φορείς και πολίτες, στο 
πλαίσιο της άσκησης των αρμοδιοτήτων της ΕΥΣΕΔ 
ΕΝ/ΚΑ στους τομείς Ενέργειας, Φυσικού Πλούτου και 
Κλιματικής Αλλαγής, στο πλαίσιο των Επιχειρησιακών 
Προγραμμάτων του Εθνικού Στρατηγικού Πλαισίου Ανα¬ 
φοράς (Ε.Σ.Π.Α.).» 

Αρθρο 6 

Στο άρθρο 8 προστίθεται παράγραφος (Η), ως εξής: 

«(Η) Στον Προϊστάμενο της Διεύθυνσης Αποδοτικής 
χρήσης και Εξοικονόμησης Ενέργειας πέραν των πα¬ 
ραπάνω, παρέχεται η εξουσιοδότηση υπογραφής «Με 
εντολή Υπουργού» αποφάσεων, εγγράφων και λοιπών 
διοικητικών πράξεων αρμοδιότητας του Υπουργού που 
αφορούν στα παρακάτω θέματα: 

1. Την εισήγηση για τη λήψη μέτρων εξοικονόμησης 
ενέργειας (άρθρα 1 - 3 του Ν. 40/75 ΦΕΚ 90/Α/75). 

2. Την έγκριση ενεργειακών μελετών για νεοϊδρυόμε- 
νες και επεκτεινόμενες βιομηχανικές μονάδες (παρ. 3 
της Π.Υ.Σ 237/1980 «Περί τροποποιήσεως και συμπληρώ- 
σεως της υπ’ αριθμ. 96/6.7.1979 Πράξεως του Υπουργικού 
Συμβουλίου περί λήψης διαφόρων μέτρων εξοικονόμη¬ 
σης ενέργειας» ΦΕΚ Α7309). 

3. Τα έγγραφα σχετικά με την αναζήτηση και συλλογή 
στοιχείων ή πληροφοριών για θέματα αρμοδιότητας 
της Διεύθυνσης. 

4. Τις εκθέσεις για την εξέλιξη της εφαρμογής της 
νομοθεσίας στα θέματα αρμοδιότητας της Διεύθυνσης.» 

Άρθρο 7 

Στο άρθρο 9 προστίθεται παράγραφος (ΣΤ), ως εξής: 

«(ΣΤ) Στους Προϊσταμένους των Μονάδων της Ειδικής 
Υπηρεσίας Συντονισμού και Εφαρμογής δράσεων στους 
τομείς της Ενέργειας, του Φυσικού Πλούτου και της 
Κλιματικής Αλλαγής (ΕΥΣΕΔ ΕΝ/ΚΑ) μεταβιβάζουμε το 
δικαίωμα υπογραφής «Με εντολή Υπουργού», αποφά- 

σεων, εγγράφων και λοιπών διοικητικών πράξεων που 
αναφέρονται στα κατωτέρω θέματα: 

Α. ΠΡΟΪΣΤΑΜΕΝΟΣ ΜΟΝΑΔΑΣ Α 

Στον Προϊστάμενο της Μονάδας Α της Ειδικής Υπη¬ 
ρεσίας Συντονισμού και Εφαρμογής δράσεων στους 
τομείς της Ενέργειας, του Φυσικού Πλούτου και της 
Κλιματικής Αλλαγής (ΕΥΣΕΔ ΕΝ/ΚΑ) μεταβιβάζουμε το 
δικαίωμα υπογραφής «Με εντολή Υπουργού», αποφά¬ 
σεων, εγγράφων και λοιπών διοικητικών πράξεων που 
αναφέρονται στα κατωτέρω θέματα αρμοδιότητας της 
Μονάδας του: 

1. Στο σχεδίασμά, προγραμματισμό, συντονισμό και 
οργάνωση των δραστηριοτήτων της Μονάδας Α. 

2. Στην εισήγηση προς τον Προϊστάμενο ΕΥΣΕΔ ΕΝ/ 
ΚΑ σχετικά με την αξιολόγηση των υπαλλήλων της 
Μονάδας Α. 

3. Στη θέση σε «Αρχείο» εγγράφων της Μονάδας Α 
για τα οποία δεν απαιτείται ενέργεια. 

4. Στις εγκρίσεις για τη χορήγηση αντιγράφων, εφό¬ 
σον επιτρέπεται από το νόμο η χορήγηση τους, καθώς 
και τα σχετικά έγγραφα αποστολής τους. 

5. Στην ανακοίνωση ή κοινοποίηση αποφάσεων και 
εγκυκλίων. 

6. Στα έγγραφα διαδικαστικού περιεχομένου που 
αφορούν στη συμπλήρωση στοιχείων ελλιπούς αλλη¬ 
λογραφίας. 

7. Στα προπαρασκευαστικά, διαβιβαστικά, πληροφο¬ 
ριακά και υπομνηστικά έγγραφα καθώς και στα διευ¬ 
κρινιστικά ερωτήματα προς τις αρμόδιες υπηρεσίες. 

8. Στην αποστολή στην αρμόδια Διαχειριστική Αρχή 
σχεδίων προκηρύξεων, αποφάσεων ανάθεσης και συμ¬ 
βάσεων για προέγκριση / προσυμβατικό έλεγχο, σύμ¬ 
φωνα με τις διαδικασίες του Συστήματος Διαχείρισης 
και Ελέγχου (εξέταση της διαδικασίας διακήρυξης, 
ανάθεσης και τροποποίησης δημοσίων συμβάσεων 
κ.α.). 

9. Στην έκδοση πιστοποιητικών και βεβαιώσεων σε 
θέματα που είναι δυνατόν να βεβαιωθούν από τα στοι¬ 
χεία που τηρούνται στην υπηρεσία, εφόσον δεν υπάρχει 
απαγορευτική διάταξη. 10. Στις περιλήψεις αποφάσεων 
και πράξεων που δημοσιεύονται στην Εφημερίδα της 
Κυβερνήσεως. 

11. Στην εξασφάλιση της παροχής ή αναζήτησης πλη¬ 
ροφοριών ή / και υποβολής ερωτημάτων προς τις αρ¬ 
μόδιες Υπηρεσίες και φορείς για θέματα που άπτονται 
των αρμοδιοτήτων της Μονάδας Α. 

12. Στις οδηγίες για την ορθή εφαρμογή του κανονι¬ 
στικού πλαισίου για θέματα που έχουν αποφανθεί τα 
αρμόδια όργανα. 

Β. ΠΡΟΪΣΤΑΜΕΝΟΣ ΜΟΝΑΔΑΣ Β1 

Στον Προϊστάμενο της Μονάδας Β1 της Ειδικής Υπη¬ 
ρεσίας Συντονισμού και Εφαρμογής δράσεων στους 
τομείς της Ενέργειας, του Φυσικού Πλούτου και της 
Κλιματικής Αλλαγής (ΕΥΣΕΔ ΕΝ/ΚΑ) μεταβιβάζουμε το 
δικαίωμα υπογραφής «Με εντολή Υπουργού», αποφά¬ 
σεων, εγγράφων και λοιπών διοικητικών πράξεων που 
αναφέρονται στα κατωτέρω θέματα αρμοδιότητας της 
Μονάδας του: 

1. Στο σχεδίασμά, προγραμματισμό, συντονισμό και 
οργάνωση των δραστηριοτήτων της Μονάδας Β1. 

2. Στην εισήγηση προς τον Προϊστάμενο ΕΥΣΕΔ ΕΝ/ 
ΚΑ σχετικά με την αξιολόγηση των υπαλλήλων της 
Μονάδας Β1. 


3. Στη θέση σε «Αρχείο» εγγράφων της Μονάδας Β1 
για τα οποία δεν απαιτείται ενέργεια. 

4. Στις εγκρίσεις για τη χορήγηση αντιγράφων, εφό¬ 
σον επιτρέπεται από το νόμο η χορήγηση τους, καθώς 
και τα σχετικά έγγραφα αποστολής τους. 

5. Στην ανακοίνωση ή κοινοποίηση αποφάσεων και 
εγκυκλίων. 

6. Στα έγγραφα διαδικαστικού περιεχομένου που 
αφορούν στη συμπλήρωση στοιχείων ελλιπούς αλλη¬ 
λογραφίας. 

7. Στα προπαρασκευαστικά, διαβιβαστικά, πληροφο¬ 
ριακά και υπομνηστικά έγγραφα καθώς και στα διευ¬ 
κρινιστικά ερωτήματα προς τις αρμόδιες υπηρεσίες. 

8. Στην αποστολή στην αρμόδια Διαχειριστική Αρχή 
σχεδίων προκηρύξεων, αποφάσεων ανάθεσης και συμ¬ 
βάσεων για προέγκριση / προσυμβατικό έλεγχο, σύμ¬ 
φωνα με τις διαδικασίες του Συστήματος Διαχείρισης 
και Ελέγχου (εξέταση της διαδικασίας διακήρυξης, ανά¬ 
θεσης και τροποποίησης δημοσίων συμβάσεων κ.α.). 

9. Στην έκδοση πιστοποιητικών και βεβαιώσεων σε 
θέματα που είναι δυνατόν να βεβαιωθούν από τα στοι¬ 
χεία που τηρούνται στην υπηρεσία, εφόσον δεν υπάρχει 
απαγορευτική διάταξη. 

10. Στις περιλήψεις αποφάσεων και πράξεων που δη¬ 
μοσιεύονται στην Εφημερίδα της Κυβερνήσεως. 

11. Στην εξασφάλιση της παροχής ή αναζήτησης πλη¬ 
ροφοριών ή / και υποβολής ερωτημάτων προς τις αρ¬ 
μόδιες Υπηρεσίες και φορείς για θέματα που άπτονται 
των αρμοδιοτήτων της Μονάδας Β1. 

12. Στις οδηγίες για την ορθή εφαρμογή του κανονι¬ 
στικού πλαισίου για θέματα που έχουν αποφανθεί τα 
αρμόδια όργανα. 

Γ. ΠΡΟΪΣΤΑΜΕΝΟΣ ΜΟΝΑΔΑΣ Β2 

Στον Προϊστάμενο της Μονάδας Β2 της Ειδικής Υπη¬ 
ρεσίας Συντονισμού και Εφαρμογής δράσεων στους 
τομείς της Ενέργειας, του Φυσικού Πλούτου και της 
Κλιματικής Αλλαγής (ΕΥΣΕΔ ΕΝ/ΚΑ) μεταβιβάζουμε το 
δικαίωμα υπογραφής «Με εντολή Υπουργού», αποφά¬ 
σεων, εγγράφων και λοιπών διοικητικών πράξεων που 
αναφέρονται στα κατωτέρω θέματα αρμοδιότητας της 
Μονάδας του: 

1. Στο σχεδίασμά, προγραμματισμό, συντονισμό και 
οργάνωση των δραστηριοτήτων της Μονάδας Β2. 

2. Στην εισήγηση προς τον Προϊστάμενο ΕΥΣΕΔ ΕΝ/ 
ΚΑ σχετικά με την αξιολόγηση των υπαλλήλων της 
Μονάδας Β2. 

3. Στη θέση σε «Αρχείο» εγγράφων της Μονάδας Β2 
για τα οποία δεν απαιτείται ενέργεια. 

4. Στις εγκρίσεις για τη χορήγηση αντιγράφων, εφό¬ 
σον επιτρέπεται από το νόμο η χορήγηση τους, καθώς 
και τα σχετικά έγγραφα αποστολής τους. 

5. Στην ανακοίνωση ή κοινοποίηση αποφάσεων και 
εγκυκλίων. 

6. Στα έγγραφα διαδικαστικού περιεχομένου που 
αφορούν στη συμπλήρωση στοιχείων ελλιπούς αλλη¬ 
λογραφίας. 

7. Στα προπαρασκευαστικά, διαβιβαστικά, πληροφο¬ 
ριακά και υπομνηστικά έγγραφα καθώς και στα διευ¬ 
κρινιστικά ερωτήματα προς τις αρμόδιες υπηρεσίες. 

8. Στην αποστολή στην αρμόδια Διαχειριστική Αρχή 
σχεδίων προκηρύξεων, αποφάσεων ανάθεσης και συμ¬ 
βάσεων για προέγκριση/προσυμβατικό έλεγχο, σύμφω¬ 
να με τις διαδικασίες του Συστήματος Διαχείρισης και 

Ελέγχου (εξέταση της διαδικασίας διακήρυξης, ανάθε¬ 
σης και τροποποίησης δημοσίων συμβάσεων κ.α.). 

9. Στην έκδοση πιστοποιητικών και βεβαιώσεων σε 
θέματα που είναι δυνατόν να βεβαιωθούν από τα στοι¬ 
χεία που τηρούνται στην υπηρεσία, εφόσον δεν υπάρχει 
απαγορευτική διάταξη. 10. Στις περιλήψεις αποφάσεων 
και πράξεων που δημοσιεύονται στην Εφημερίδα της 
Κυβερνήσεως. 

11. Στην εξασφάλιση της παροχής ή αναζήτησης πλη¬ 
ροφοριών ή/και υποβολής ερωτημάτων προς τις αρμό¬ 
διες Υπηρεσίες και φορείς για θέματα που άπτονται 
των αρμοδιοτήτων της Μονάδας Β2. 

12. Στις οδηγίες για την ορθή εφαρμογή του κανονι¬ 
στικού πλαισίου για θέματα που έχουν αποφανθεί τα 
αρμόδια όργανα. 

Δ. ΠΡΟΪΣΤΑΜΕΝΟΣ ΜΟΝΑΔΑΣ Γ 

Στον Προϊστάμενο της Μονάδας Γ της Ειδικής Υπη¬ 
ρεσίας Συντονισμού και Εφαρμογής δράσεων στους 
τομείς της Ενέργειας, του Φυσικού Πλούτου και της 
Κλιματικής Αλλαγής (ΕΥΣΕΔ ΕΝ/ΚΑ) μεταβιβάζουμε το 
δικαίωμα υπογραφής «Με εντολή Υπουργού», αποφά¬ 
σεων, εγγράφων και λοιπών διοικητικών πράξεων που 
αναφέρονται στα κατωτέρω θέματα αρμοδιότητας της 
Μονάδας του: 

1. Στο σχεδίασμά, προγραμματισμό, συντονισμό και 
οργάνωση των δραστηριοτήτων της Μονάδας Γ. 

2. Στην εισήγηση προς τον Προϊστάμενο ΕΥΣΕΔ ΕΝ/ 
ΚΑ σχετικά με την αξιολόγηση των υπαλλήλων της 
Μονάδας Γ. 

3. Στη θέση σε «Αρχείο» εγγράφων της Μονάδας Γ 
για τα οποία δεν απαιτείται ενέργεια. 

4. Στις εγκρίσεις για τη χορήγηση αντιγράφων, εφό¬ 
σον επιτρέπεται από το νόμο η χορήγηση τους καθώς 
και τα σχετικά έγγραφα αποστολής τους. 

5. Στην ανακοίνωση ή κοινοποίηση αποφάσεων και 
εγκυκλίων. 

6. Στα έγγραφα διαδικαστικού περιεχομένου που 
αφορούν στη συμπλήρωση στοιχείων ελλιπούς αλλη¬ 
λογραφίας. 

7. Στα προπαρασκευαστικά, διαβιβαστικά, πληροφο¬ 
ριακά και υπομνηστικά έγγραφα καθώς και στα διευ¬ 
κρινιστικά ερωτήματα προς τις αρμόδιες υπηρεσίες. 

8. Στην υπογραφή των Μηνιαίων Εντύπων Παρουσιών 
των υπαλλήλων της ΕΥΣΕΔ ΕΝ/ΚΑ, συμπεριλαμβανομέ¬ 
νων των Προϊσταμένων Μονάδων, όπου αυτό απαιτείται. 

9. Στην τήρηση της βιβλιοθήκης της Υπηρεσίας. 

10. Στην καλή λειτουργία και συντήρηση των συστη¬ 
μάτων πληροφορικής και επικοινωνιών της Υπηρεσίας. 

11. Στην οργάνωση και τήρηση βιβλιοθήκης εργαλείων, 
μελετών, στοιχείων και άλλων απαραίτητων βοηθημά¬ 
των για τις ανάγκες της ΕΥΣΕΔ ΕΝ/ΚΑ. 

12. Στην οργάνωση και στην εισήγηση για τα θέματα 
υλικοτεχνικής υποδομής. 

13. Στη μέριμνα για την προώθηση αρμοδίως θεμάτων 
προσωπικού πάσης φύσεως. 

14. Στην τήρηση του πρωτοκόλλου και αρχείου της 
ΕΥΣΕΔ ΕΝ/ΚΑ, στη διακίνηση των εγγράφων και στην 
εν γένει γραμματειακή υποστήριξη των Μονάδων και 
του προσωπικού τους. 

15. Στην αποστολή στην αρμόδια Διαχειριστική Αρχή 
σχεδίων προκηρύξεων, αποφάσεων ανάθεσης και συμ¬ 
βάσεων για προέγκριση / προσυμβατικό έλεγχο, σύμ¬ 
φωνα με τις διαδικασίες του Συστήματος Διαχείρισης 


και Ελέγχου (εξέταση της διαδικασίας διακήρυξης, 
ανάθεσης και τροποποίησης δημοσίων συμβάσεων 

κ.α.). 

16. Στην έκδοση πιστοποιητικών και βεβαιώσεων σε 
θέματα που είναι δυνατόν να βεβαιωθούν από τα στοι¬ 
χεία που τηρούνται στην υπηρεσία, εφόσον δεν υπάρχει 
απαγορευτική διάταξη. 

17. Στις περιλήψεις αποφάσεων και πράξεων που δη¬ 
μοσιεύονται στην Εφημερίδα της Κυβερνήσεως. 

18. Στην εξασφάλιση της παροχής ή αναζήτησης πλη¬ 
ροφοριών ή / και υποβολής ερωτημάτων προς τις αρ¬ 
μόδιες Υπηρεσίες και φορείς για θέματα που άπτονται 
των αρμοδιοτήτων της Μονάδας Γ. 

19. Στις οδηγίες για την ορθή εφαρμογή του κανονι¬ 
στικού πλαισίου για θέματα που έχουν αποφανθεί τα 
αρμόδια όργανα.» 

Αρθρο 8 

1. Από την έναρξη ισχύος της παρούσας απόφασης 
καταργείται κάθε άλλη διάταξη που ρυθμίζει με τρόπο 
διαφορετικό θέματα εξουσιοδότησης υπογραφής που 
ρυθμίζονται με την παρούσα. 

2. Κατά τα λοιπά ισχύει η με αρ. πρωτ. 12123/25.02.2013 
(Β' 499) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2013 


ΟΙ ΥΠΟΥΡΓΟΙ 


ΠΕΡΙΒΑΛΛΟΝΤΟΣ, 

ΕΝΕΡΓΕΙΑΣ 

ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΙΩΑΝΝΗΣ ΜΑΝΙΑΤΗΣ 


ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΣΤΑΥΡΟΣ ΚΑΛΑΦΑΤΗΣ 


-♦- 

Αριθμ. 67793/13848 (3) 

Ανάθεση καθηκόντων Ληξιάρχου στη Δημοτική Ενότη¬ 
τα Τζουμέρκων του Δήμου Βορείων Τζουμέρκων Νο¬ 
μού Ιωαννίνων». 


Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ-ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 1 και 280 παρ. I του 
Ν. 3852/2010 (ΦΕΚ Α' 87/07.06.2010) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης», όπως σήμερα ισχύει. 

2. Τις διατάξεις του άρθρου 8Α παρ. 4 ββ) του Π.Δ. 141/ 
2010 (ΦΕΚ Α' 234/27.12.2010) «Οργανισμός της Αποκε¬ 
ντρωμένης Διοίκησης Ηπείρου-Δυτικής Μακεδονίας». 

3. Τις διατάξεις του άρθρου 2 παρ. 2 του Ν. 344/1976 
(ΦΕΚ Α' 143/11.06.1976) «Περί ληξιαρχικών πράξεων», 
όπως τροποποιήθηκαν με τις διατάξεις του άρθρου 9 
παρ. 15 του Ν. 2307/1995 (ΦΕΚ Α' 113/28.06.2007) «Προ¬ 
σαρμογή νομοθεσίας αρμοδιότητας Υπουργείου Εσω¬ 
τερικών στις διατάξεις για τη Νομαρχιακή Αυτοδιοίκηση 
και άλλες διατάξεις». 

4. Τ ις διατάξεις του άρθρου 49 του Ν. 3584/2007 (ΦΕΚ 
Α' 143/28.06.2007) «Κύρωση του Κώδικα Κατάστασης 
Δημοτικών και Κοινοτικών Υπαλλήλων». 

5. Την υπ’ αριθμ. Φ. 127080/57460/2010 (ΦΕΚ Β' 1984/ 
22.12.2010) απόφαση του Υπουργού Εσωτερικών «Υποδιαί¬ 
ρεση ληξιαρχικής περιφέρειας, Δήμων που συνιστώνται 
από συνένωση Ο.Τ.Α. σύμφωνα με τον Ν. 3852/2010». 

6. Την υπ’ αριθμ. 572/22.10.2013 απόφαση του Δημάρ¬ 
χου Βορείων Τζουμέρκων, σύμφωνα με την οποία δεν 
είναι δυνατή η άσκηση των καθηκόντων Ληξιάρχου από 
τον ίδιο, λόγω των αυξημένων υποχρεώσεών του, ο δε 
υπάλληλος του Δήμου, που ασκούσε τα καθήκοντα αυτά, 
παραιτήθηκε από την υπηρεσία λόγω συνταξιοδότησης 
και προτείνει, για την εύρυθμη λειτουργία του ληξιαρ¬ 
χείου, την ανάθεση των καθηκόντων Ληξιάρχου της 
Δημοτικής Ενότητας Τζουμέρκων του Δήμου Βορείων 
Τζουμέρκων στην υπάλληλο του Δήμου Ελένη Παππά 
του Χριστόφορου, του κλάδου ΔΕΙ Διοικητικού με βαθμό 
ΣΤ', αποφασίζουμε: 

Αναθέτουμε την άσκηση καθηκόντων Ληξιάρχου της 
Δημοτικής Ενότητας Τζουμέρκων του Δήμου Βορείων 
Τζουμέρκων Νομού Ιωαννίνων στην υπάλληλο του Δή¬ 
μου Βορείων Τζουμέρκων Ελένη Παππά του Χριστόφο¬ 
ρου, του κλάδου ΔΕΙ Διοικητικού με βαθμό ΣΤ'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 7 Νοεμβρίου 2013 

Η Γενική Γραμματέας Αποκεντρωμένης Διοίκησης 
ΒΑΣΙΛΙΚΗ ΕΥΤΑΞΑ 

-♦- 

Αριθμ. Γ/ΕΞ/2848-1 (4) 

Λειτουργία εμπορικών καταστημάτων τις Κυριακές. 

Η ΑΝΤΙΠΕΡΙΦΕΡΕΙΑΡΧΗΣ ΡΕΘΥΜΝΗΣ 

Έχοντας υπόψη: 

1. Τις διατάξεις του Ν. 3852/2010 (ΦΕΚ 87Α707.06.2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Τις διατάξεις του Π.Δ. 149/10 (ΦΕΚ 242Α727.12.2010) 
«Οργανισμός της Περιφέρειας Κρήτης». 

3. Την με αριθμ. πρωτ. ΟΙΚ/2704/11 (ΦΕΚ 135Β709.02.2011) 
απόφαση Περιφερειάρχη Κρήτης με θέμα «Μεταβίβα¬ 
ση αρμοδιοτήτων στους Αντιπεριφερειάρχες» όπως 
τροποποιήθηκε και ισχύει με την με αριθμ. πρωτ. 
ΟΙΚ/96145/35317 (ΦΕΚ 2544Β'/10.10.2013) όμοια απόφαση. 

4. Το άρθρο 42 του Ν. 1892/1990 (ΦΕΚ 101Α'/1990) «Για 
τον εκσυγχρονισμό και την ανάπτυξη και άλλες δια¬ 
τάξεις». 

5. Το άρθρο 14 του Ν. 2194/1994 (ΦΕΚ 34Α'/1994) «Απο¬ 
κατάσταση του Εθνικού Συστήματος Υγείας και άλλες 
διατάξεις». 

6. Το άρθρο 23 του Ν. 2224/94 (ΦΕΚ 112Α') «Ρύθμιση 
θεμάτων εργασίας συνδικαλιστών δικαιωμάτων, υγιει¬ 
νής και ασφάλειας των εργαζομένων και οργάνωσης 
υπουργείου Εργασίας και των εποπτευομένων από αυτό 
νομικών προσώπων και άλλες διατάξεις» όπως τροπο¬ 
ποιήθηκε και ισχύει 

7. Τις διατάξεις του Ν. 4177/2013 (ΦΕΚ 173Α708.08.2013) 
«Κανόνες ρύθμισης της αγοράς προϊόντων και παρο¬ 
χής υπηρεσιών και άλλες διατάξεις» και ειδικότερα το 
άρθρο 15 «Εκπτώσεις - Προσφορές» και το άρθρο 16 
«Λειτουργία καταστημάτων τις Κυριακές». 

8. Το με αριθ. πρωτ. Φ1.2.944/08.08.2013 έγγραφο της 
Εθνικής Ομοσπονδίας Ελληνικού Εμπορίου με Θέμα: 
«Λειτουργία των αγορών στις Περιφέρειες». 

9. Το με αριθ. πρωτ. 656/14.08.2013 έγγραφο της 
Αντιπεριφερειάρχη Π.Ε. Ρεθύμνης Μαρίας Λιονή, με το 
οποίο καλεί όλους τους τοπικούς εμπορικούς φορείς 


και παραγωγικές τάξεις να υποβάλλουν τις προτάσεις 
και απόψεις τους σχετικά με την λειτουργία των κατα¬ 
στημάτων τις Κυριακές. 

10. Το από 19.08.2013 έγγραφο του Σεβασμιότατου 
Μητροπολίτη Ρεθύμνης και Αυλοποτάμου Ευγενίου. 

11. Το με αριθ. πρωτ. 11823/21.08.2013 έγγραφο του 
Δήμου Αγίου Βασιλείου με Θέμα: «Λειτουργία των κα¬ 
ταστημάτων τις Κυριακές». 

12. Την με α/α 228/2013 απόφαση του Δημοτικού Συμ¬ 
βουλίου Δήμου Μυλοποτάμου (ΑΔΑ ΒΛ96ΩΚΞ-0ΓΜ). 

13. Το με αριθ. πρωτ. 117/05.09.2013 έγγραφο του Συν¬ 
δέσμου Βιοτεχνών Αργυροχρυσοχόων και Ωρολογο- 
ποιών Ν. Ρεθύμνης με Θέμα: «Λειτουργία καταστημάτων 
τις Κυριακές». 

14. Το με αριθ. πρωτ. 66/05.09.2013 έγγραφο της Ομο¬ 
σπονδίας Επαγγελματιών Βιοτεχνών Εμπόρων Νομού 
Ρεθύμνης με Θέμα: «Λειτουργία καταστημάτων τις Κυ¬ 
ριακές». 

15. Το με αριθ. πρωτ. 6920/09.09.2013 έγγραφο της 
Ομοσπονδίας Εμπορικών Συλλόγων Κρήτης με Θέμα: 
«Θέσεις για τη λειτουργία της αγοράς και των Κυριακών 
στο Νομό Ρεθύμνου». 

16. Το από 09.09.2013 έγγραφο του Συλλόγου Κατοί¬ 
κων Παλιάς Πόλης Ρεθύμνου με Θέμα: «Προαιρετική 
λειτουργία εμπορικών καταστημάτων» (αριθ. πρωτ. 
717/10.09.2013). 

17. Το από 09.09.2013 έγγραφο του Πολιτιστικού Συλ¬ 
λόγου Περιβολιών - Μισσιρίων με Θέμα: «Άνοιγμα κα¬ 
ταστημάτων Κυριακές και αργίες». 

18. Το από 10.09.2013 έγγραφο του Επιμελητηρίου Ρε¬ 
θύμνης με Θέμα: «Λειτουργία των καταστημάτων στις 
Κυριακές». 

19. Το από 10.09.2013 έγγραφο του Εμπορικού Συλλό¬ 
γου Ρεθύμνου με Θέμα: «Απάντηση για την λειτουργία 
της Αγοράς και τις Κυριακές». 

20. Το με αριθ. πρωτ. 120/11.09.2013 έγγραφο του Συν¬ 
δέσμου Λογιστών και Υπαλλήλων Ιδιωτικών Επιχειρή¬ 
σεων Νομού Ρεθύμνου με Θέμα: «Λειτουργία καταστη¬ 
μάτων κατά τις Κυριακές». 

21. Το με αριθ. πρωτ. 689/11.09.2013 έγγραφο του Συλ¬ 
λόγου Ξενοδόχων Νομού Ρεθύμνης. 

22. Το με αριθ. πρωτ. 24129/18.09.2013 έγγραφο της 
Δημοτικής Κοινότητας Ρεθύμνης με Θέμα: «Λειτουρ¬ 
γία καταστημάτων κάτω των 250τ.μ. τις Κυριακές και 
Αργίες». 

23. Την με αριθ. πρωτ. 745/23.09.2013 πρόσκληση της 
Αντιπεριφερειάρχη Π.Ε. Ρεθύμνης Μαρίας Λιονή, με το 
οποίο καλεί τους τοπικούς εμπορικούς φορείς και πα¬ 
ραγωγικές τάξεις σε σύσκεψη σχετικά με την λειτουργία 
των καταστημάτων τις Κυριακές. 

24. Τις απόψεις των τοπικών φορέων οι οποίες δια¬ 
τυπώθηκαν στην σύσκεψη η οποία πραγματοποιήθηκε 
στις 30.09.2013 στην αίθουσα συνεδριάσεων της Περι¬ 
φερειακής Ενότητας Ρεθύμνης. 

25. Το από 04.11.2013 έγγραφο του Δημάρχου Ανω- 
γείων με θέμα: «Λειτουργία καταστημάτων τις Κυρια¬ 
κές», αποφασίζουμε: 

Επιτρέπουμε την λειτουργία των εμπορικών καταστη¬ 
μάτων προαιρετικά τις Κυριακές, από 11:00 έως 20:00, 
στις παρακάτω περιοχές στις οποίες υπάρχει αυξημένη 
τουριστική κίνηση και επομένως ανάγκη εξυπηρέτησης 
των επισκεπτών: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δήμος 

Περιοχές / Οικισμοί 

Περίοδος 

Αγ. Βασιλείου 

Οικισμός Πλακιά Τοπι¬ 
κές Κοινότητες Αγίας 
Γαλήνης και Σπήλιου 

από 

01 Απριλίου έως 
31 Οκτωβρίου 

Μυλοποτάμου 

Οικισμός Μπαλί Τοπι¬ 
κές Κοινότητες Μαρ¬ 
γαριτών και Πανόρμου 

από 

01 Απριλίου έως 
31 Οκτωβρίου 

Ρεθύμνης 

Τα εμπορικά καταστή¬ 
ματα τα οποία είναι 
εγκατεστημένα και 
λειτουργούν επί των 
Οδών Σοφοκλή Βενι- 
ζέλου -Αρη Βελουχιώ- 
τη - Αυστραλών Πολε¬ 
μιστών 

από 

01 Απριλίου έως 
31 Οκτωβρίου 


Τα εμπορικά καταστή¬ 
ματα τα οποία 



είναι εγκατεστημένα 
και λειτουργούν στους 
Οικισμούς Περιβόλια 
και Μυσσίρια 



Τα εμπορικά καταστή¬ 
ματα τα οποία είναι 
εγκατεστημένα και 
λειτουργούν στις δύο 
πλευρές της Παλιάς 
Εθνικής Οδού Ρεθύ- 
μνου - Ηρακλείου κα¬ 
θώς και στις κάθετες 
και παράλληλες προς 
αυτήν οδούς από Γέ¬ 
φυρα Πλατανιά έως 
Σκαλέτα 



Τα εμπορικά καταστή¬ 
ματα τα οποία είναι 
εγκατεστημένα και 
λειτουργούν στην Το¬ 
πική Κοινότητα Αργυ- 
ρούπολης 




Τα εμπορικά καταστή¬ 
ματα τα οποία είναι 
εγκατεστημένα και 
λειτουργούν στο Ιστο¬ 
ρικό Κέντρο Δήμου 
Ρεθύμνης (όπως οριο- 
θετείται από τις οδούς 
Δημακοπούλου - Γερα- 
κάρη -Χορτάτζη - Πλα¬ 
τεία Αγνώστου Στρα¬ 
τιώτη - Ελευθερίου 
Βενιζέλου - 1. Πετυχά- 
κη - Αρκαδίου (συμπε¬ 
ριλαμβανομένου του 
Ενετικού λιμανιού) - 
Ε. Κεφαλογιάννη - Δη¬ 
μακοπούλου) 

από 

01 Ιουλίου έως 
31 Αυγούστου 

Ανωγείων 

Ανώγεια 

όλο τον χρόνο 


Τα εμπορικά καταστήματα θα λειτουργούν με την 
απαραίτητη προϋπόθεση τήρησης της εργατικής νο¬ 
μοθεσίας και των αναφερομένων στο άρθρο 16 του 
Ν. 4177/13, με την επιφύλαξη των ειδικότερα οριζόμενων 
στα άρθρα 42 του Ν. 1892/1990 και 14 του Ν. 2194/1994, 
εφόσον πληρούν τις εξής προϋποθέσεις: 

α) έχουν συνολική επιφάνεια εμβαδού, όπως αυτό ανα¬ 
γράφεται στο λογαριασμό παροχής ηλεκτρικού ρεύμα¬ 
τος, μέχρι διακόσια πενήντα (250) τετραγωνικά μέτρα, 
β) δεν ανήκουν υπό οποιαδήποτε νομική σχέση σε 
αλυσίδα καταστημάτων, εξαιρουμένων των περιπτώ¬ 
σεων συμβάσεων δικαιόχρησης (ίιτιηοΝεθ), 
γ) δεν λειτουργούν με συμφωνίες συνεργασίας τύπου 
«κατάστημα εντός καταστήματος» («εύορε-ίη-α- εάορ»), 
δ) δεν βρίσκονται σε εκπτωτικά καταστήματα («ουίΐθί»), 
εμπορικά κέντρα ή εκπτωτικά χωριά. 

Η παρούσα απόφαση δύναται να αναθεωρείται ετη- 
σίως με απόφαση που εκδίδεται κατά τον μήνα Ιανου¬ 
άριο και με πρώτη εφαρμογή τον Ιανουάριο 2015. Σε 
περίπτωση μη έκδοσης νέας απόφασης, θεωρείται ότι 
ισχύει η προηγούμενη ρύθμιση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 6 Νοεμβρίου 2013 

Η Αντιπεριφερειάρχης 
ΜΑΡΙΑ ΛΙΟΝΗ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

























